Veebruaris algas Tallinna kesklinnas Filtri teed Kadrioru ja Ülemiste ühisterminaliga ühendava kergliiklustee teise etapi ehitus, mille käigus valmib Majaka asumit ja Kadriorgu ühendav kaheosaline kergliiklustee sild koos vaateplatvormiga. Projekti ineseneritööd teostas Reaalprojekt OÜ.
#000001
Rajatav sild võimaldab sujuvat üleminekut Majaka tänavalt Kadriorust algavate kergliiklusteedeni Filtri, Gonsiori ja Poska tänavate suunas. Suuremas pildis hakkab sild ühendama Lasnamäe, Pirita ja Kesklinna kergliiklusteede võrgustikku. Majaka tänavalt algav kergliiklussild jätkab Majaka tänava rattatee trajektoori ja loob võimaluse kahe linnaosa vahel liikumiseks. Kergliiklustee projekti koostas Reaalprojekt OÜ ning seda ehitab TREF Nord.
#000002
Reaalprojekti poolt teostatud inseneritööd hõlmasid projekti kahe etapi peale kokku 1,78 km ulatuses kergliiklusteed, 0,13 km jalgrattateed, 0,014 km kanalisatsioonitrasse ning kahe silla monoliitsest raudbetoonist konstruktsioone (üks neist neliavalise plaatkonstruktsioonina ning teine järeltõmmatud plaatkonstruktsioonina). “Visuaalselt hakkavad need olema ilusad ja kumerad raudbetoonkonstruktsioonid, mis paiknevad postidel. Esimesel sillal on geomeetria, mis meenutab hobuseraua kuju ja see on muutuva laiusega. Teine sild on kogupikkusega 50 meetrit ja selle geomeetria on lamedama S-kujuga”, rääkis Reaalprojekt OÜ sillagrupi juht Aleksei Muzalevski.
#000003
Lisaks kaheosalisele kergliiklustee sillale ehitatakse välja tänavavalgustus, uuendatakse tehnovõrke, tehakse maastikukujundustöid ning inimeste rõõmuks ehitatakse ka vaateplatvorm.
#000004
Ehitustööde tähtaeg on oktoobris 2021.
#000005
Loe projekti kohta lisaks pealinn.ee veebist ja Postimehest.
#000006
Leiame koos lahenduse igale projekteerimisega seotud väljakutsele
#000007
Vabaduse pst 174b, 10917 Tallinn
#000008
Valminud on Rail Baltica veeremidepoo põhiprojekt
#000009
Reaalprojekti tiim külastas jõulude ajal Witensteini keskust Paides. Toimus vallatute tegelastega ajarännak läbi Eestimaa ajaloo – muinasajast iseseisvuse taastamiseni. Igas [...]
#000011